
Z I U R T A T Z E N  D O T: 


2012ko maiatzaren 14an Tokiko Gobernu Batzarrak erabagi hau agindu dauela:
17.- BERMEOKO UDALEKU IREKIAK 2012 ZERBITZU EMOTEKO KONTRATUA ESLEITZEA.
Xedea

Bermeoko Udaleku Irekiak 2012 zerbitzua emoteko kontratua esleitzea.

Aurrekariak
Lehenengoa: Azkeneko urteetan Udaleku Irekiak antolatu dira Bermeon, eta harrera oso ona izan dabe herritarren artean. Gazte Planak bultzatzen dauen jarduera bat da.

Bigarrena: 2012ko apirilaren 18an Tokiko Gobernu Batzarrak Udaleku Irekien zerbitzua emoteko zerbitzu kontratuari jagokozan administrazino baldintzak eta baldintza teknikoak onartu dauz, aurtengo deialdiari hasikerea emonaz.

Hirugarrena: 2012ko apirilaren 18an, Eragintza Kultur Erakundeak, Batun-Batun Aisialdi Kultur Elkarteak eta MB2000 Zerbitzu Soziokulturalak publizidade bako prozedua negoziatuan parte hartzeko gonbidapenak jaso dabez.

Argudioak
Lehenengoa: 2012ko apirilaren 26an MB2000 Zerbitzu Soziokulturalak alkarteak uko egin deutso parte hartzeari.

Bigarrena: 2012ko apirilaren 27an Eragintza Kultur Erakundeak bere proposamena aurkeztu dau.

Hirugarrena: 2012ko apirilaren 30ean Batun-Batun Aisialdi Kultur Elkarteak bere proposamena aurkeztu dau.

Laugarrena: Kultura, Gazteria eta Hezkuntza Saileko teknikariek, 2012ko maiatzaren 8an batuta, honako puntuazinoa emotea erabagi dabe:

	
	Proiektua
	Prezioa
	Hobekuntzak

	Eragintza Kultur Erakundea
	30
	51
	4

	Batun-Batun Aisialdi Kultur Elkartea
	37
	47
	3


Konklusinoa: Batun-Batun Aisialdi Kultur Elkarteak 87 puntu lortu dauz eta Eragintza Kultur Erakundeak, aldiz, 85 puntu.

Erabagia 

Goian aitatutako guztia kontuan hartuta, aho batez, honako hau erabagi dau Tokiko Gobernu Batzarrak:
LEHENENGOA: Udaleku Irekiak 2012 zerbitzua emoteko zerbitzu kontratua Batun-Batun Aisialdi Kultur Alkarteari esleitzea. Epea 2012ko garagarrilaren 2tik 27ra artekoa izango da.

BIGARRENA: Udaleku Irekien kontratua 21.520 €-an esleitzea, BEZ kanpo. BEZari jagokon zenbatekoa 1.721,60 €-koa da. Guztira: 23.241,60 €.
HIRUGARRENA: Enpresa esleituari, aitutatutako esleipen horren indarrez, segidan adierazoten diran jarduketak egin beharko dauzala jakinarazotea:

· Behin betiko bermea jarri (1.076 €) eta kontratua, administrazino kontratu bidez formalizetea.
· Jarduketa horreek egiteko epea hamar egunekoa izango da, jakinarazpen hau jaso eta hurrengo egunetik zenbatzen hasita.

Eta honela izan daiten eta ondorio egokiak eragin daizan, alkate jaunaren aginduz eta onetsiaz, ziurtagiri hau idazten dot, eta bere xedea dan erabagia onartu barik dagoan akta batean dagoala adierazoten deutsut, behin betiko onespenaren menpean dagoela ohartarazota, Bermeon, 2012ko maiatzaren 16an.
ONETSIA
ALKATEA


